Trump dreig Turkye oor pastoor van VSA | Netwerk24
27 Julie 2018 10:33
Pres. Donald Trump en sy adjunk, Mike Pence, het 'n ultimatum aan Turkye gestel om klagte te laat vaar teen 'n Amerikaanse evangelis wat in hegtenis geneem is weens sy beweerde bande met onwettige politieke groepe.
Die BBC berig past. Andrew Brunson, 'n Presbiteriaanse evangelis uit Noord-Carolina, is Woensdag uit die tronk vrygelaat en onder huisarres geplaas.
Hy is beveel om 'n elektroniese moniteringstelsel te dra.
Past. Andrew Brunson Woensdag in Izmir, Turkey nadat hy uit die tronk vrygelaat is. Foto: Reuters
Hy is in 2016 tydens 'n mislukte staatsgreep saam met joernaliste, akademici en ander Christene in hegtenis geneem. Hy woon permanent in Turkye.
Trump dring egter aan op sy onmiddellike vrylating anders sal Turkye, 'n Navo-bondgenoot, deur "groot sanksies" in die gesig gestaar word.
CNN berig die departement van buitelandse sake in Turkye sê egter Amerika se eis is "onaanvaarbaar"
"Niemand gee Turkye bevele of dreig ons land nie," het Hami Askoy, 'n woordvoerder, gesê.
"Die VSA sal sanksies teen Turkye op lang termyn instel weens die aanhouding van past. Andrew Brunson, 'n prominente Christen, gesinsman en wonderlike mens," het Trump getwiet.
"Hy ly en is 'n onskuldige gelowige wat dadelik vrygelaat moet word," lui die twiet verder.
Pence het vroeër, voordat Trump getwiet het, ook 'n waarskuwing aan Turkye gerig.
"As Turkye nie onmiddellik dié man van God huis toe stuur nie, sal die VSA sanksies teen Turkye instel totdat past. Andrew Brunson vrygelaat is. Hy is uit die tronk vrygelaat, maar steeds nie vry nie," het Pence in 'n toespraak aan lede van die ministerie vir die bevordering van geloofsvryheid gesê.
"En aan pres. (Tayyip) Erdogan en die regering van Turkye het ek 'n boodskap van die president van die VSA: